Odense Adresse-Contoirs Efterretninger, 1846-03-04
Mandagen d. 23 Februar 1846 afholdt Bestyrelsen for det landveconomiske Selskab for Fyens Stift, med Undtagelse af Dhrr. Larsen og Mackeprang, et Møde i Odense, hvori Følgende blev forhandlet: 1. Formanden fremlagde og forelæste en Skrivelse fra det Kongelige Landhuusholdnings selskab af 25 October f. A., hvori dette tilstaaer det landoeconomiske Selskab en aarlig Understøttelse af 150 Rbd. i de 3 Aar 1846. 1848, imod at der aarlig indsendes en Beretning til Landhuusholdningsselskabet om denne Gaves Anvendelse samt om Selskabets Virken, i Almindelighed, i hvilken Anledning Formanden meddeelte, at han, ved at aflægge Selskabets Tak for Understøttelsen, i dettes Navn har lovet den ønskede aarlige Jndberetning. 2. Formanden meddeelte en anden Skrivelse fra Landhuusholdningsselskabet af 27 Januar d. A., hvorved dette fremsender til det landoeconomiske Selskabs Undersøgelse og Afgjørelse tvende Andragender, som gaae ud paa, at Belønninger for udviist Landboflid maae blive tildeelte Gaardfæsterne Daniel Frederiksen i Martofte og Jørgen Sørensen ved Bøigden. J denne Anledning overdroges det Formanden og Hr. Friis at besigtige Daniel Frederiksens og Dhrr. Lüders og Møller at best ge Jørgen. Sørensens Avlsbrug. Disse Committerede. bemyndigedes til, paa Selskabets Vegne, at afgive afgjørende motiveret betænkning desangaaende, hvilken bliver af Formanden at tilstille Landhuusholdningselskabet. 3. Formanden meddeelte en Skrivelse af 1 Novbr. f. A., hvori Udgiveren af den landoeconomiske Tidende, Hr. Luno, udbeder sig Selskabets Medvirkning til, at Oplysninger herfra Provindsen maatte meddeles ham angaaende endeel, især landoeconomiske Gjenstande. Til dette Ønskes Opfyldelse vedtoges, at foreløbig et Aftryk af Forhandlingerne paa Selskabets Generalforsamlinger bliver at tilstille Hr. Luno. 4. Overeensstemmende med det paa sidste Generalforsamling Vedtagne udnævntes en Committee, bestaaende af Dhrr. Berg Hunderup, Friis, Hofman Bang, Møller og Formanden, til at gjennemgaae de for Selskabet provisorisk gjældende Love, som træde ud af Kraft til førstkommende 1 Mai, samt til at udarbeide Forslaget til de Love, som paa næste Generalforsamling blive at foredrage til endelig Antagelse, hvilket Committeen lovede at tilendebringe saa betids, at det fuldstændige Forslag kan blive prøvet af den samlede Bestyrelse i et Extramøde, forinden det forelægges Generalforsamlingen i Slutningen af April J Erkjendelsen af det Ønskelige i, ved dette for Selskabets Fremtid saa vigtige Anliggende at tilveiebringe en Samvirken af hele Selskabets Kræfter, paalagdes det Formanden, i et Avertissement i Stiftsavisen at opfordre de Medlemmer af Selskabet, som maatte ansee en eller anden Forandring i de provisoriske Love for ønskelig, til skriftlig snarest mueligt at meddele ham deres Anskuelse desangaaende hvortil der af Committeen vil blive taget tilbørligt Hensyn. 5. Det vedtoges, paa næste Generalforsamling at foreslaae Udvælgelse af en Committee til at repræsentere det landveconomiske Selskab ved det forestaaende Landmandsmøde i Odense. 6. Til Discussion paa næste Generalforsamling vedtoges følgende Spørgsmaal: a. Hvorvidt kan Brakken erstattes ved Brakfrugter, b. Under hvilke Omstændigheder er Overgangen fra frie Græsning til Staldfodring, tilraadelig? c. Bor langstraaet Sæd følge paa hinanden, eller afvexle med bredbladede Væxter, d. Hvorvidt har Erfaringen stadfæstet Rigtigheden af Guenons Mærker paa gode Malkekøer? c. Hvilke Erfaringer har Man med Hensyn til Anvendelsen af konstige Gjødningsmidler, saasom: Guano, Patentgjødning, Beenmeel, Hornspaan &c. 1. Hvilken Maade er den hensigtsmæssigste at behandle Tørven paa, baade med Hensyn til Mosen og Brændematerialet? Mødet blev derefter hævet. C. Berg, p. t. Formand.